CELEX: 32014R0459
Language: sl
Date: 2014-04-29 00:00:00
Title: Izvedbena uredba Komisije (EU) št. 459/2014 z dne 29. aprila 2014 o spremembi nekaterih uredb o uvrstitvi blaga v kombinirano nomenklaturo

6.5.2014   
            
            
               SL
            
            
               Uradni list Evropske unije
            
            
               L 133/43
            
         IZVEDBENA UREDBA KOMISIJE (EU) št. 459/2014
   z dne 29. aprila 2014
   o spremembi nekaterih uredb o uvrstitvi blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Uredba Sveta (EU) št. 953/2013 (2) je spremenila Prilogo I k Uredbi (EGS) št. 2658/87 in nadomestila oznake KN 8528 59 10, 8528 59 40 in 8528 59 80 z oznakami KN 8528 59 20, 8528 59 31, 8528 59 39 in 8528 59 70.
            
         
               (2)
            
            
               Nekatere uredbe Komisije o razvrščanju blaga, sprejete zaradi zagotovitve enotne uporabe kombinirane nomenklature, določene z Uredbo (EGS) št. 2658/87, se nanašajo na oznake KN, ki ne obstajajo več. Zato bi bilo treba te uredbe spremeniti, da se upoštevajo ustrezne veljavne oznake KN.
            
         
               (3)
            
            
               Odbor za carinski zakonik v zvezi s Prilogo III k tej uredbi ni dal mnenja v roku, ki ga je določil njegov predsednik; ukrepi, določeni v prilogah I, II in IV k tej uredbi so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   1.   Priloga k Uredbi Komisije (ES) št. 1156/2008 (3), kakor je bila spremenjena z Izvedbeno uredbo (EU) št. 441/2013 (4), se nadomesti z besedilom iz Priloge I k tej uredbi.
   2.   Točka 1 Priloge k Uredbi Komisije (ES) št. 1172/2008 (5), kakor je bila spremenjena z Izvedbeno uredbo (EU) št. 441/2013, se nadomesti z besedilom iz Priloge II k tej uredbi.
   3.   Priloga k Izvedbeni uredbi Komisije (EU) št. 1196/2011 (6) se nadomesti z besedilom iz Priloge III k tej uredbi.
   4.   Priloga k Izvedbeni uredbi Komisije (EU) št. 698/2012 (7) se nadomesti z besedilom iz Priloge IV k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Komisije (EU) št. 953/2013 z dne 26. septembra 2013 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 263, 5.10.2013, str. 4).
   
      (3)  Uredba Komisije (ES) št. 1156/2008 z dne 20. novembra 2008 o uvrstitvi določenega blaga v kombinirano nomenklaturo (UL L 310, 21.11.2008, str. 9).
   
      (4)  Izvedbena uredba Komisije (EU) št. 441/2013 z dne 7. maja 2013 o spremembi ali razveljavitvi nekaterih uredb o uvrstitvi blaga v kombinirano nomenklaturo (UL L 130, 15.5.2013, str. 1).
   
      (5)  Uredba Komisije (ES) št. 1172/2008 z dne 25. novembra 2008 o uvrstitvi določenega blaga v kombinirano nomenklaturo (UL L 317, 27.11.2008, str. 4).
   
      (6)  Izvedbena uredba Komisije (EU) št. 1196/2011 z dne 17. novembra 2011 o uvrstitvi določenega blaga v kombinirano nomenklaturo (UL L 303, 22.11.2011, str. 12).
   
      (7)  Izvedbena uredba Komisije (EU) št. 698/2012 z dne 25. julija 2012 o uvrstitvi določenega blaga v kombinirano nomenklaturo (UL L 203, 31.7.2012, str. 34).
   
      PRILOGA I
      
         
            „PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Naprava za snemanje, reprodukcijo in predvajanje fotografij (t. i. ‚digitalni okvir za fotografije‘) z dimenzijami celotne naprave 17 (D) × 12,9 (Š) × 12,3 (G) cm, sestavljena iz naslednjih glavnih komponent v istem ohišju:
                                    
                                                —
                                             
                                             
                                                barvni zaslon s tekočimi kristali (LCD) z diagonalno izmero ekrana 13 cm (5,1 palca) in ločljivostjo slike 320 × 240 točk,
                                             
                                          
                                                —
                                             
                                             
                                                reža za SIM-kartico,
                                             
                                          
                                                —
                                             
                                             
                                                infrardeči vmesnik,
                                             
                                          
                                                —
                                             
                                             
                                                notranji pomnilnik,
                                             
                                          
                                                —
                                             
                                             
                                                upravljalna stikala.
                                             
                                          Fotografije se na notranji pomnilnik naprave z združljive naprave (kot so mobilni telefon, naprava za avtomatsko obdelavo podatkov ali digitalni fotoaparat) prenašajo po infrardečih signalih ali SIM kartici prek storitev multimedijskih sporočil (MMS).
                                    Fotografije se prav tako lahko prenašajo po infrardečem signalu z naprave na združljivo napravo.
                                    Naprava podpira formata JPEG in GIF z najvišjo ločljivostjo slike 1 024 × 728 točk.
                                    Naprava lahko prikazuje posamezne slike ali diaprojekcije.
                                    Na notranjem pomnilniku je lahko shranjenih do 50 fotografij.
                                 
                              
                     
                        8528 59 70
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528, 8528 59 in 8528 59 70.
                        Ker je naprava zasnovana za opravljanje treh funkcij v smislu opombe 3 k oddelku XVI (snemanje, reprodukcijo in predvajanje slik), jo je treba uvrstiti, kot da je sestavljena samo iz tiste naprave, ki opravlja glavno funkcijo.
                        Zaradi zmožnosti prikazovanja fotografij se za glavno funkcijo naprave šteje funkcija monitorja, ki je individualna funkcija, opredeljena pod tarifno številko 8528.
                        Dejstvo, da se signali ne predvajajo neposredno iz zunanjega vira, ne izključuje uvrstitve pod tarifno številko 8528, ker so monitorji pod to tarifno številko zmožni sprejemati raznovrstne signale iz različnih virov (glej tudi pojasnjevalne opombe harmoniziranega sistema k tarifni številki 8528, tretji odstavek).
                        Naprava se zato uvrsti pod oznako KN 8528 59 70 kot drugi monitorji.
                     
                  
                        
                                    2.
                                 
                                 
                                    Naprava za snemanje, reprodukcijo in prikazovanje fotografij in video posnetkov ter za snemanje in reprodukcijo zvoka (t. i. ‚digitalni okvir za slike‘) z dimenzijami celotne naprave 33 (Š) × 24,1 (V) × 4,1 (G) cm, sestavljena iz naslednjih glavnih komponent v istem ohišju:
                                    
                                                —
                                             
                                             
                                                barvni zaslon s tekočimi kristali (LCD) z diagonalno izmero ekrana 25,4 cm (10 palcev) in ločljivostjo slike 800 × 480 točk,
                                             
                                          
                                                —
                                             
                                             
                                                notranji pomnilnik z zmogljivostjo 128 MB,
                                             
                                          
                                                —
                                             
                                             
                                                reže za spominske kartice,
                                             
                                          
                                                —
                                             
                                             
                                                vgrajeni zvočniki,
                                             
                                          
                                                —
                                             
                                             
                                                dva USB-vmesnika,
                                             
                                          
                                                —
                                             
                                             
                                                upravljalna stikala.
                                             
                                          Podpira naslednje formate:
                                    
                                                —
                                             
                                             
                                                avdio: MP 3,
                                             
                                          
                                                —
                                             
                                             
                                                fotografije: JPEG, GIF,
                                             
                                          
                                                —
                                             
                                             
                                                video: MPEG1, MPEG4, MOV, AVI.
                                             
                                          V reže za spominske kartice je možno priključiti različne vrste polprevodniških nosilcev s trajnim pomnilnikom.
                                    Fotografije se lahko prikazujejo kot posamezne slike, diaprojekcija ali sličice.
                                 
                              
                     
                        8528 59 70
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528, 8528 59 in 8528 59 70.
                        Ker je naprava zasnovana za opravljanje treh funkcij v smislu opombe 3 k oddelku XVI (snemanje, reprodukcijo in predvajanje slik), jo je treba uvrstiti, kot da je sestavljena samo iz tiste naprave, ki opravlja glavno funkcijo.
                        Glede na obliko in zasnovo je namen naprave predvajanje fotografij in video posnetkov. Snemanje fotografij in video posnetkov se šteje za drugotno funkcijo naprave. Zato se za njeno glavno funkcijo šteje funkcija monitorja, ki je individualna funkcija, opredeljena pod tarifno številko 8528.
                        Dejstvo, da se signali ne predvajajo neposredno iz zunanjega vira, ne izključuje uvrstitve pod tarifno številko 8528, ker so monitorji pod to tarifno številko zmožni sprejemati raznovrstne signale iz različnih virov (glej tudi pojasnjevalne opombe harmoniziranega sistema k tarifni številki 8528, tretji odstavek).
                        Naprava ni zmožna prikazovati signalov neposredno iz naprave za avtomatsko obdelavo podatkov, saj se vmesniki USB uporabljajo samo za prenos medijskih datotek. Zato je uvrstitev pod tarifni podštevilki 8528 51 00 in 8528 59 31 izključena.
                        Zato je treba napravo uvrstiti pod oznako KN 8528 59 70 kot drugi monitorji.“
                     
                  
      
   
   
      PRILOGA II
      
         
            „PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Naprava z baterijskim napajanjem s sistemom za lasersko odčitavanje optičnega zapisa za video reprodukcijo in z barvnim monitorjem za prikazovanje video posnetkov (t. i. ‚prenosni DVD-predvajalnik‘). Dimenzije celotne naprave so 19 (D) × 14,2 (Š) × 3,7 (V) cm, njena teža pa je 800 gramov.
                                    Monitor je naprava na osnovi tekočih kristalov (LCD) z diagonalno izmero zaslona 21,6 cm (8,5 palca). Naprava se lahko zloži, njen monitor pa je vrtljiv.
                                    Naprava je opremljena z vgrajenimi zvočniki.
                                    Ima naslednje vmesnike:
                                    
                                                —
                                             
                                             
                                                reže za spominske kartice,
                                             
                                          
                                                —
                                             
                                             
                                                vhod USB,
                                             
                                          
                                                —
                                             
                                             
                                                kompozitni video vhod in izhod ter
                                             
                                          
                                                —
                                             
                                             
                                                priključki za slušalke.
                                             
                                          Lahko bere optične medije (na primer CD, DVD) in polprevodniške medije (na primer bliskovni pomnilnik USB) v različnih avdio in video formatih.
                                 
                              
                     
                        8528 59 70
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528, 8528 59 in 8528 59 70.
                        Ker je naprava zasnovana za opravljanje dveh funkcij v smislu opombe 3 k oddelku XVI (reprodukcijo in predvajanje video posnetkov), jo je treba uvrstiti, kot da je sestavljena samo iz tiste naprave, ki opravlja glavno funkcijo.
                        Glede na obliko in zasnovo naprave ter zlasti velikost zaslona, ki omogoča gledanje video sekvenc za daljše obdobje, je glavna funkcija naprave predvajanje video posnetkov.
                        Naprava ni zmožna prikazovati signalov neposredno iz naprave za avtomatsko obdelavo podatkov, saj se vhodi USB uporabljajo samo za prenos medijskih datotek. Zato je uvrstitev pod tarifni podštevilki 8528 51 00 in 8528 59 31 izključena.
                        Zato je treba napravo uvrstiti pod oznako KN 8528 59 70 kot drugi monitorji.“
                     
                  
      
   
   
      PRILOGA III
      
         
            „PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Prenosna elektronska naprava na baterijsko napajanje v obliki očal za prikazovanje podob (t. i. ‚video očala‘), ki zložena meri približno 15 × 3,5 × 2,5 cm.
                        Elektronsko napravo v obliki očal sestavljata dva zaslona s prikazovalnikom s tekočimi kristali (LCD), pri čemer ima vsak ločljivost 640 × 480 točk (to pomeni enako sliko kot pri 80-palčnem zaslonu, oddaljenem 2 metra) in vezji za predvajanje zvoka, ki sta vgrajeni v okvir, podoben tistemu za očala.
                        Naprava je opremljena z naslednjimi vmesniki:
                        
                                    —
                                 
                                 
                                    vhod VGA,
                                 
                              
                                    —
                                 
                                 
                                    avdio/video (A/V) vhod.
                                 
                              Mogoče jo je priključiti na napravo za avtomatsko obdelavo podatkov in na naprave kot so video predvajalniki, televizijski sprejemniki ali igralne konzole.
                        Prikazuje navidezno 3-dimenzionalne (3D) video podobe, namenjene razvedrilu.
                     
                     
                        8528 59 31
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8528, 8528 59 in 8528 59 31.
                        Ker naprava nima sprejemnika ali podobne naprave, ki omogoča sprejem televizijskih signalov, je uvrstitev med televizijske sprejemnike pod tarifno podštevilko 8528 72 izključena.
                        Naprava uporablja 2 zelo majhna LCD zaslona (enega pred vsakim očesom), ki ustvarjata enako sliko, kot če bi jo gledali na 80-palčnem zaslonu, oddaljenem 2 metra. Zaradi objektivnih značilnosti in lastnosti ter zlasti zaradi sposobnosti prikazovanja 3D slik je naprava namenjena razvedrilu, na primer gledanju filmov, televizije ali igranju iger. Zato je uvrstitev v tarifno podštevilko 8528 51 izključena, saj naprave ni mogoče šteti kot napravo, ki se uporablja izključno ali predvsem v sistemu za avtomatsko obdelavo podatkov iz tarifne številke 8471.
                        Ker lahko monitor prikazuje signale iz stroja za avtomatsko obdelavo podatkov v kakovosti, ki zadošča za praktično uporabo s strojem za avtomatsko obdelavo podatkov, se šteje, da je zmožen prikazovanja signalov iz strojev za avtomatsko obdelavo podatkov s sprejemljivo ravnjo funkcionalnosti.
                        Zato je treba monitor uvrstiti pod oznako KN 8528 59 31 kot ploščat ravni prikazovalnik, ki lahko na zaslonu prikaže signale strojev za avtomatsko obdelavo podatkov s sprejemljivo ravnjo funkcionalnosti z zaslonom s tekočimi kristali (LCD).“
                     
                  
      
   
   
      PRILOGA IV
      
         
            „PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Večnamenska naprava (t. i.,multimedijski center za motorna vozila') take vrste, ki se uporablja v motornih vozilih, sestavljena iz dveh glavnih komponent:
                                    
                                                —
                                             
                                             
                                                sprejemnika za radiodifuzijo v kombinaciji s CD/DVD-predvajalnikom,
                                             
                                          
                                                —
                                             
                                             
                                                snemljivega barvnega zaslona s tekočimi kristali (LCD), ki ima funkcijo na dotik, z diagonalo približno 17,5 cm (7 palcev) in razmerje stranic 16: 9.
                                             
                                          Naprava je opremljena s konektorji, ki omogočajo sprejem video signala iz zunanjih virov, npr. vzvratne kamere.
                                    Napravi je priložen daljinski upravljalnik.
                                    Na napravo se lahko priključi dodaten zaslon.
                                 
                              
                     
                        8528 59 70
                     
                     
                        Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8528, 8528 59 in 8528 59 70.
                        Naprava je oblikovana za opravljanje različnih funkcij (reprodukcija zvoka, reprodukcija video posnetka, radiodifuzija, prikazovanje video posnetka), vendar glede na obliko in zasnovo nobena izmed njih ne daje napravi njene bistvene lastnosti.
                        V skladu s splošnim pravilom za razlago kombinirane nomenklature 3(c) se naprava uvrsti pod oznako KN 8528 59 70 kot drugi monitorji.
                     
                  
                        
                                    2.
                                 
                                 
                                    Večnamenska naprava (t. i.,multimedijski center za motorna vozila') take vrste, ki se uporablja v motornih vozilih, z merami približno 17 × 5 × 16 cm.
                                    V istem ohišju združuje sprejemnik za radiodifuzijo, napravo za zvočno in video reprodukcijo ter barvni zaslon s tekočimi kristali (LCD) z diagonalo približno 8 cm (3,5 palca)
                                    Naprava je opremljena s konektorji, ki omogočajo sprejem video signala iz zunanjih virov, npr. vzvratne kamere.
                                    Naprava lahko zvok in sliko reproducira tudi s pomnilniškega ključa USB.
                                    Napravi je priložen daljinski upravljalnik.
                                    Na napravo se lahko priključi dodaten zaslon.
                                 
                              
                     
                        8528 59 70
                     
                     
                        Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8528, 8528 59 in 8528 59 70.
                        Naprava je oblikovana za opravljanje različnih funkcij (reprodukcija zvoka, reprodukcija video posnetka, radiodifuzija, prikazovanje video posnetka), vendar glede na obliko in zasnovo nobena izmed njih ne daje napravi njene bistvene lastnosti.
                        Naprava ni zmožna prikazovati signalov neposredno iz naprave za avtomatsko obdelavo podatkov, saj se vmesnik USB uporablja samo za reprodukcijo avdio ali video posnetka s pomnilniškega ključa USB. Zato je uvrstitev pod tarifni podštevilki 8528 51 00 in 8528 59 31 izključena.
                        V skladu s splošnim pravilom za razlago kombinirane nomenklature 3(c) se naprava uvrsti pod oznako KN 8528 59 70 kot drugi monitorji.
                     
                  
                        
                                    3.
                                 
                                 
                                    Večnamenska naprava (t. i.,multimedijski center za motorna vozila') take vrste, ki se uporablja v motornih vozilih.
                                    V istem ohišju združuje sprejemnik za radiodifuzijo, napravo za zvočno in video reprodukcijo, napravo za radionavigacijo in barvni zaslon s tekočimi kristali (LCD) z diagonalo približno 18 cm (7 palcev) in razmerjem stranic 16:9.
                                    Naprava je opremljena s konektorji, ki omogočajo sprejem video signala iz zunanjih virov, npr. vzvratne kamere ali sprejemnika signala DVB-T.
                                    Naprava lahko zvok in slike reproducira tudi s pomnilniške kartice.
                                    Napravi sta priložena dva daljinska upravljalnika.
                                    Na napravo se lahko priključi dodaten zaslon.
                                 
                              
                     
                        8528 59 70
                     
                     
                        Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8528, 8528 59 in 8528 59 70.
                        Naprava je oblikovana za opravljanje različnih funkcij (reprodukcija zvoka, reprodukcija video posnetka, radionavigacija, radiodifuzija, prikazovanje video posnetka), vendar glede na obliko in zasnovo nobena izmed njih ne daje napravi njene bistvene lastnosti.
                        V skladu s splošnim pravilom za razlago kombinirane nomenklature 3(c) se naprava uvrsti pod oznako KN 8528 59 70 kot drugi monitorji.“